cyanic-selkie/wikianc huggingface dataset:
Castruccio Castracane degli Antelminelli
Han deltok ved konklavet 1846 som valgte pave Pius IX.
Episkopalgenealogi
Hans episkopalgenealogi er:
Böhmen under Sommer-OL 1900
Böhmen under sommer-OL 1900. Sju sportsutøvere fra Böhmen, seks menn og en kvinne, deltok i fire sporter under de andre olympiske leker 1900 i Paris. Böhmen kom på nittendeplass med medaljefordelingen en sølv- og en bronsemedalje. OL-troppen besto av en turner, en syklist, en tennisspiller og fire friidrettsutøvere.
Medaljer
Det ble ikke delt ut gull, sølv og bronsemedaljer under sommer-OL 1900 i Paris. Det var først under sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris
Åse Karin Hjelen
Åse Karin Hjelen (født 2. november 1965) er en norsk musiker og sanger. Hun deltok i kvalifiseringen for Melodi Grand Prix 1988 under artistnavnet Karina Hjelen med «Du skal leve», som ikke gikk til finalen. I Melodi Grand Prix 2003 deltok hun med låten «Han kom som ein vind» som endte med sisteplass med null poeng. Hun ga ut sitt debutalbum Leite' etter sola i 1991.
Giuseppe Maria Velzi
Giuseppe Maria Velzi (født 8. mars 1767 i Como, død 23. november 1836 i Montefiascone) var en av den katolske kirkes kardinaler. Han virket i Den romerske kurie og ble senere biskop av Montefiascone 1832–1836.
Han ble kreert til kardinal i juli 1832 av pave Gregor XVI.
Rahsaan Roland Kirk
Rahsaan Roland Kirk (født 7. august 1935 i Columbus i Ohio, død 5. desember 1977) var en amerikansk jazz multi-instrumentalist som blant annet spilte tenor, saksofon, fløyte og mange andre instrumenter.
Kirk foretrakk hele tiden å lede sitt eget band fremfor å bli ledet av andre. Han gjorde flere jobber sammen med arrangør Quincy Jones og trommeslageren Roy Haynes og han samarbeidet flere ganger med bassisten Charles Mingus. En av hans mest kjente fremførelser er hans spill på fløyte og solo på Quincy Jones’ stykke «Soul Bossa Nova», som senere er brukt i noen av Austin Powers-filmene.
Hans konsertalbum Bright Moments fra 1973 er et eksempel på en av hans mange populære show. Hans viktigste instrument var tenor og saksofon, som oftest ble disse supplert av andre saksofoner, og i sterk kontrast med den lyse lyden av fløyte. Kirk var politisk frittalende. Mellom sangene under mange av hans konserter snakket han ofte om aktuelle politiske saker, herunder afroamerikansk historie og borgerrettsbevegelsen i USA. Disse monologene hans var ofte fylt med satire og/eller absurd humor.
Rahsaan var veldig oppdatert på utviklingen av det amerikanske samfunnet, og han diskuterte ofte utviklingen av rasemessige og økonomisk urettferdighet og forskjellene mellom afroamerikanere og USAs hvite befolkning. Han deltok ofte i protester mot det han mente var rasisme når enkelte TV-kanalene ikke alltid ansatte ikke-hvite musikere.
I 1975 fikk Kirk et alvorlig hjerneslag, noe som førte til en delvis lammelse av den ene siden av kroppen hans. Men han fortsatte likevel å fremføre og spille inn sanger og albumer, men han måtte modifisere flere av instrumentene for at han skulle blir i stand til å spille på dem med bare én arm. På en konsert på Ronnie Scotts klubb i London klarte han å spille to instrumenter samtidig, og han fortsatte å turnere internasjonalt og han opptrådte flere ganger på TV etter slaget. Han døde av sitt andre hjerneslag i 1977 etter ha spilt en konsert ved Indiana University Student Union i Bloomington i Indiana.
Kirk spilte og samlet inn en rekke musikalske instrumenter, i hovedsak ulike saksofoner, klarinetter og fløyter. Hans viktigste instrumenter var på tenorsaksofon og på to obskure saksofoner som han hadde lagd selv. Kirk endret disse instrumentene selv for å tilpasse dem til sin egen spille-teknikk.
Kirk ble også en innflytelsesrik fløytist, og han lagde flere spille-teknikker som han hadde utviklet selv. En av teknikkene hans var å synge eller nynne, samtidig som han spilte på en av fløytene sine. En annen måte han spilte på var å spille på standard tverrgående fløyte samtidig som han ofte brukte en nesefløyte.
Waterbeach
Waterbeach er en stor landsby i Cambridgeshire i England, nord for Cambridge. Landsbyen er sentrum for et verdslig sogn som omfatter flere mindre landsbyer, med et areal på 23,26 km², omgitt av myrland. Ved folketellingen i 2011 hadde landsbyen en befolkning på 5 166 innbyggere.
Kyros I av Anshan
Kyros I var konge av Anshan fra ca. 600 til 580 f.Kr., eller ifølge andre fra 652 til 600 f.Kr.
Rahsaan Roland Kirk
Den populære gitaristen Jimi Hendrix nærmest «forgudet» Kirk, og han skal ha sagt at han håpet en gang å få samarbeide med ham. Trombonisten Steve Turre var sterkt påvirket av Kirks musikk (og ved hans bruk av ett skall av en konkylie som ett av sine mange instrumenter). Kirks teknikk med nynning samtidig som han spilte fløyte var meget populært.
Waterbeach
I den nordlige delen av landsbyen ligger Waterbeach Barracks, som opprinnelig ble åpnet i 1940 som base for det britiske flyvåpenet. Etter krigen ble stasjonen operert av flyvåpenets transportkommando og deretter av jagerflykommando fram til 1966 da det ble Waterbeach Barracks. Militærbrakkene ble stengt den 28. mars 2013 som følge av at alle militærenheter ble flyttet RAF Kinloss i Skottland og til RAF Wittering ved Peterborough i løpet av tidsrommet 2012-2013. Det tidligere militærområdet vil bli utviklet til boligområder.
Kyros I av Anshan
Han var et tidlig medlem av Akamenide-dynastiet. Han var barnebarn av dets grunnlegger Akamenes og sønn av Teispes av Anshan. Teispes sønner skal ha delt kongedømmet mellom seg etter hans død. Kyros regjerte som konge av Anshan mens hans bror regjerte som kong Ariaramnes av Persia.
Rahsaan Roland Kirk
Han døde av sitt andre store hjerneslag da han var 42 år gammel.
Det britiske postpunkbandet Rip Rig + Panic tok navn etter Kirks album Rip, Rig and Panic fra 1965.
Opptredener i Norge
Kirk var i Norge i 1967 og 1970. Leder Per Ottersen i Kongsberg Jazzfestival betegnet ham som jazzens altmuligmann, i stand til å spille fem blåseinstrumenter samtidig. Totalt behersket han 42 instrumenter, men altså bare noen få samtidig, også i 1967 da han hadde med seg pianisten Ron Burton. Ellers i kvartetten spilte  danskene Alex Riel trommer og Niels-Henning Ørsted Pedersen bass. Opptakene derfra figurerer på utgivelsen Jazz Icons: Roland Kirk live in '63 and '67 (2008). Etter konserten i Kongsberg kino med 600 tilhørere spilte han jam på Bykroa med Karl Otto Hoff og hans hoff samt Per Borthens swingdepartement.
Noen uker etter var han ved Moldejazz og jammet med Ben Webster på Molde kino, og senere hadde konsert med sin kvartett, der Roman Dylag erstattet Orsted Pedersen på bass. Konserten ble vist i programmet Tonetreff på NRK den 26. august 1967. Knapt tre år etter var han nevnt i syv av Down Beats instrument-kategorier, og spilte ved Universitetets Aula 18. februar 1970 med sitt Vibration Society, med Dick Griffin trombone, Ron Burton piano, Vernon Martin bass og Harold White trommer.
Annie Potts
Anne Hampton Potts (født 28. oktober 1952), kjent som Annie Potts, er en amerikansk skuespiller.
Hun ble nominert til en Golden Globe Award for sin rolle i Corvette Summer (1978), og mottok en Genie Award for rollen hun spilte i filmen Heartaches (1981). I 1984 medvirket hun i filmen Ghostbusters, og senere hadde hun blant annet roller i filmene Pretty in Pink (1986), Jumpin' Jack Flash (1986), Who's Harry Crumb? (1989) og Ghostbusters II (1989). Hun ga stemme til rollefiguren Bo Peep i animasjonsfilmene Toy Story (1995), Toy Story 2 (1999) og Toy Story 4 (2019).
Hun er også kjent for en rekke roller i TV-filmer og TV-serier. Hun spilte Mary Jo Jackson Shively i CBS' sitcom Designing Women (1986–1993). Hun ble nominert til en Emmy-pris i 1994 for rollen som Dana Palladino en ny sitcom for CBS med tittelen Love & War (1993–1995). Hun spilte rollen som læreren Louanne Johnson i ABCs dramaserie Dangerous Minds i sesongen som ble vist 1996–1997, og ble nominert til en av prisene ved utdelingen av Screen Actors Guild Awards både i 1998 og i 1999 for rollen som Mary Elizabeth Sims i dramaserien Any Day Now (1998–2002). Blant andre TV-serier hun har medvirket i kan nevnes GCB (2012), The Fosters (2013–2018) og Young Sheldon (2017–d.d. (per 2022)).
Kyros I av Anshan
Kuras omtales igjen i 639 f.Kr. I det året klarte Ashurbanipal å beseire Elam og ble overherre til flere av dets tidligere allierte. Kuras var tydeligvis blant dem. Hans eldre sønn Arukku ble sendt til Assyria for å betale skatt til kongen. Kuras ser så ut til å forsvinne fra de historiske kildene. Hans foreslåtte identifisering som Kyros ville ha hjulpet til å knytte Akamenide-dynastiet til betydelige hendelser i det 7.århundret f.Kr.
Ashurbanipal døde i 627 f.Kr. Det antas at Kyros fortsatte å betale skatt til hans sønner og etterfølgere Ashur-etil-ilani (627–623 f.Kr. og Sin-shar-ishkun (623–584 f.Kr.). De møtte begge motstand fra en allianse ledet av Kyaxares av Media og Naboplassar av Babylon. I 612 f.Kr. klarte de to å invadere den assyriske hovedstaden Ninive. Dette var i realiteten slutten på det assyriske riket, selv om rester av den assyriske hæren under Ashur-uballit II fortsatte å gjøre motstand fra Harran.
Media og Babylonia delte snart landene som tidligere hadde vært kontrollert av assyrerne. Anshan kom tydeligvis under kontroll av Media. Kyros I er regnet for å ha endt sine dager under overherredømmet til enten Cyaxares eller hans sønn Astyages- Kyros ble etterfulgt av sin sønn Kambyses I. Hans sønnesønn Kyros II ble kjent som Kyros den store, skaper av Det persiske riket.
Det har blitt poengtert at denne versjonen av hans liv tidfestet hans tidlige aktiviteter mer enn et hundreår før hans barnebarns. Dette skyldes at han ble far til Kambyses veldig sent i livet, og hans død i høy alder. Det er påpekt at Kuras og Kyros I kan ha vært to forskjellige personer som stod i et ukjent forhold til hverandre. Sistnevnte ville da ha regjert i det tidlige 6.århundret f.Kr., og hans styre ville vært begivenhetsløst. På grunn av manglende nedtegnelser fra denne historiske perioden forblir det usikkert hvilken teori som er den riktige.
Helle Ottesen
Helle Ottesen (født 29. september 1946 i Skien) er en norsk skuespiller og teatersjef.
I perioden 1993–96 drev hun sammen med ektefelle Sigurd Werring prosjektet «Teater Vi To». Fra 1996 var hun atter tilbake ved Trøndelag Teater, bl.a. i jubileumsrevyen «Store, lille Trondhjem» (1997), som Skalle-Per i Ronja Røverdatter og madame Thenardier i Les Misérables (2006).
Jon Hellesnes
Jon Hellesnes (født 16. september 1939 på Voss) er en norsk forfatter og filosof.
50 Cent: Bulletproof
50 Cent: Bulletproof er et actionspill til PlayStation 2, PlayStation Portable og Xbox. Det kom ut i 2005.
Waterbeach
Det ligger to fornminner i sognet: klostrene Denny Abbey, som nå er et museum, og ruinene av Waterbeach Abbey ved sognekirken.
Lars Overrein
Overrein gikk på Bakketun folkehøgskole og tok organistutdanning i Trondheim. Han var engasjert i menighetsliv, misjonsforening, avholdssaken og sanitetslag; dette var interesser han hadde arvet etter foreldrene.
Han satt i kommunestyret 1931-33, 1938-31, 1945-46 og 1952-55. Han hadde også stilling som ligningssekretær.
T-34 (2018)
T-34 (originaltittel: Т-34) er en russisk film fra 2018 regissert av Aleksej Sidorov.
Jon Hellesnes
Han har skrevet flere bøker, både på norsk og flere andre språk. De fleste bøkene hans handler om filosofi. Han mottok Språkprisen i 2010 for bøkene Illusjon? (2004), Om livstolking (2007) og Det femte monarki og andre essay (2010).
Hellesnes er medlem av Det Norske Videnskaps-Akademi i Oslo og Det Kongelige Norske Videnskabers Selskab i Trondheim.
Bakgrunn
Hellesnes ble født på Voss, men flyttet tidlig til Sandane i Gloppen kommune hvor han bodde til han var 14 år.
SDU
SDU kan referere til:
Heptelia
Heptelia er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).
Utbredelse
Det to artene lever på Borneo.
Fajr-5
Fajr-5 (arabisk: morgen, eller soloppgang) er en artillerirakett utviklet av Iran i begynnelsen av 2006. Systemet er en del av Fajr serien med raketter.
Hydrometeorologi
Hydrometeorologi vitenskapen om overgangen vannet tar mellom den stratosfæren eller troposfæren og jordskorpen. Det er en tverrvitenskapelig disiplin som krysser hydrologi og meteorologi.
Holtung skole
Holtung skole var en barneskole i daværende Ramnes kommune i Vestfold. Skolen ble grunnlagt i 1886 og nedlagt i 1965 da Ramnes skole åpnet. Holtung skole lå på Bergan ved Nordre Holtung gård.
Halvorsen
Halvorsen er et vanlig etternavn i Norge. Per januar 2020 hadde 11,083 nordmenn etternavnet Halvorsen. Navnet er et patronymikon og betyr «sønn av Halvor».
Kjente personer med navnet Halvorsen:
Pettersen
Pettersen er et vanlig etternavn i Norge. I 2009 hadde 20,778 nordmenn etternavnet Pettersen. Per januar 2020 var dette antallet falt til 19,505. Skriveformen Petterson er mer uvanlig med 570 forekomster. Navnet er et patronymikon og betyr «sønn av Petter».
BSG
BSG kan referere til:
HRG (andre betydninger)
HRG kan sikte til:
924 Toni
924 Toni er en hovedbelteasteroide. Den ble oppdaga den 20. oktober 1919 av Karl Wilhelm Reinmuth fra Landessternwarte Heidelberg-Königstuhl i Heidelberg. Det er ikke kjent hvorfor astroiden er gitt dette kvinnenavnet.
Hugh Alexander Kennedy
Hugh Alexander Kennedy (1809–1878) var en engelsk sjakkmester og sjakkskribent.
Liv
Kennedy, en forhenværende kaptein i hæren, var en ledende sjakkspiller i London. I 1844 tapte han en match mot Howard Staunton med 3:8. Året etter spilte Kennedy og Staunton på Portsmouth-basert lag i to telegrafpartier mot et London-lag bestående av Henry Thomas Buckle, George Walker, William Davies Evans, Perigal og Tuckett. Kennedy/Staunton-aget tapte et parti og spilte et uavgjort. Kennedy tapte en match mot Elijah Williams i 1846 (+2 –4 =0) og en mot Edward Löwe i 1849, begge i London.
Hugh Alexander Kennedy spilte i den store internasjonale sjakkturneringen i London 1851 og kom på sjetteplass. Han beseiret i første runde Carl Mayet med to seire. I andre runde tapte han mot Marmaduke Wyvill, beseiret James Mucklow i tredje runde og tapte til slutt mot József Szén.
I 1862 tapte Kennedy mot Serafino Dubois i det som kan ha vært verdens første internasjonale telegrafparti.
Leite’ etter sola
Leite' etter sola er et musikkalbum med Åse Karin Hjelen, utgitt i 1991. Dette er hennes debutalbum som soloartist.
Numb
«Numb» er den tredje singelen fra Linkin Parks andre studioalbum Meteora. «Numb» var den singelen som fikk best kritikk av alle Meteora-singlene og er den tredje mest populære singelen fra Linkin Park. På denne har Mike bare en setning han rapper, «Caught in the undertow, just caught in the undertow».
Liste over objekter i solsystemet etter størrelse
Dette er en liste over objekter i solsystemet etter størrelse, arrangert i synkende rekkefølge etter volumetrisk radius. Listen kan også delvis sorteres etter et objekts masse og, for de største objektene, volum, tetthet og gravitasjon. Listen inneholder solen, planetene, dvergplaneter (og kandidater), mange av de største smålegemene i solsystemet (som inklunderer (asteroider), alle navngitte naturlige satellitter og en rekke mindre objekter av historisk eller vitenskapelig interesse – som kometer og jordnære objekt.
Numb
Remixer
Det har blitt lagd tre remixer av sangen. En er med Jay-Z som het «Numb/Encore» fra deres samarbeidsalbum Collision Course. Sangen vant en Grammy for Best Rap/Song Collaboration i 2006. En annen er med Jay-Z og Linkin Park der de synger sammen med Paul McCartney. Sangen ble sunget under Grammy-utdelingen i 2006. Det finnes også en techno-versjon.
Liste over objekter i solsystemet etter størrelse
Mange transneptunske-objekter (TNO) har blitt oppdaget, og deres omtrentlige beliggenheter i listen vises selv om det kan være store usikkerheter i målene.
Objekter i solsystemet som er større enn 1021 kilogram (et yottagram [Yg]) er kjent eller forventet å være omtrentlig sfæriske. Astronomiske legemer går over til avrundete former (ellipsoider) og oppnår hydrostatisk likevekt når gravitasjonen av massen er tilstrekkelig til å overkomme den materielle styrken til materialet. Disse er merket som «regulære» i listene. Objekter bestående av is blir lettere regulære enn de som består av stein, og mange objekter av is er sfæroidiske ved langt mindre størrelser. Grensen for regularitet er et sted mellom 100–200 km i radius.
Objektene med en masse mellom 1018–1021 (1–1,000 zettagram [Zg]), slik som Tethys, Ceres og Mimas, har gått over til en likevektstilstand som flattrykt sfæroide på grunn av gravitasjonen, mens de mindre massive «ruinhaugene» (for eksempel Amalthea og Janus) er grovt avrundet, men ikke sfæriske, og er merket som «irregulære».
Promethium
Promethium er et radioaktivt grunnstoff med kjemisk symbol Pm og atomnummer 61.
Liste over objekter i solsystemet etter størrelse
Sfæroidiske legemer har typisk noe utflatning ved polene på grunn av sentrifugalkraften fra rotasjonen, men en karakteristisk egenskap med de «irregulært» formete legemene er at der er en betydelig forskjell i lengden av ekvatordiameterne.
Promethium
Historie
Bohuslav Brauner, professor i kjemi i Praha, forutså i 1902 eksistensen av grunnstoffet promethium. Denne antagelsen ble i 1914 støttet av Henry Moseley som fant en «ledig plass» til et hittil ukjent grunnstoff med atomnummer 61.
Liste over objekter i solsystemet etter størrelse
Det kan være vanskeligheter med å finne diameteren (innenfor en faktor på ca. 2) for typiske objekter utenfor Saturn. For TNOer det noe sikkerhet i diameteren, men for ikke-binære TNOer er det ingen reell sikkerhet i de urefererte antatte massene/tetthetene. For mange TNOer er det antatt en tetthet på 2,0 g/cm³, men det er like sannsynlig at de har en komet-lignende tetthet på bare 0,5 g/cm³. Derfor er ikke de mest provisoriske TNOene angitt med en M⊕-verdi for ikke å fylle listen med alt for mange antakelser som kan være av en annen størrelsesorden. For eksempel vil et TNO med antatt masse på 3,59 kg basert på en radius på 350 kg og en tetthet på 2,0 g/cm³ ha en masse på kun 2,24 kg hvis det senere viser seg at den kun har en radius på 175 kg og en tetthet på 1,0 g/cm³.
Størrelsen og massene til mange av Jupiters og Saturns måner er ganske godt kjent på grunn av mange observasjoner og møter med banesondene til Galileo og Cassini. Mange av månene med men radius mindre enn ~100 km, slik som Himalia, har fremdeles en ukjent masse med antatt tetthet. Igjen, etter hvert som vi beveger oss lengre fra solen enn Saturn, blir ting mindre klart; det har enda ikke vært en banesonde rundt Uranus og Neptun for langtidsstudier av månene. For de små, ytre irregulære månene til Uranus, som Sycorax, som ikke ble oppdaget under forbiflyvningen til Voyager 2 angir til og med ulike NASA-nettsider som National Space Science Data Center og JPL Solar System Dynamics motstridende størrelser og albedoestimater avhengige av hvilke forskningspapirer som blir sitert.
Promethium
Historie
Promethium er oppkalt etter Prometheus, sønn av titanen Iapetos i gresk mytologi. Det var Coryells kone Grace Mary som ga idéen til navnet da hun sa «å oppdage grunnstoffet var som å stjele ild fra gudene». Prometheus gjorde nettopp dette.
Liste over objekter i solsystemet etter størrelse
Data for objekter har varierende pålitelighet, inkludert usikkerhet i tallene for masse og radius, og uregelmessigheter i form og tetthet og nøyaktigheten avhenger ofte av hvor nær jorden objektet er eller om det har blitt besøkt av en romsonde.
Promethium
Egenskaper
Promethium tilhører lantanoidene og de sjeldne jordmetallene. Det har ingen stabile isotoper. Den mest stabile isotopen 145Pm har en halveringstid på 17,7 år. Det er sammen med technetium det eneste grunnstoffet uten stabile isotoper som blir etterfulgt i periodesystemet av et grunnstoff med stabile isotoper. Promethium er et sølvhvitt mykt metall som raskt oksiderer i luft og som reagerer med vann. Promethiumsalter gløder med en grønnlig eller blålig farge i mørket på grunn av radioaktiviteten, og har vært benyttet til selvlysende urvisere som en erstatning for radium. Oppløst i vann forekommer det kun som positivt treverdig ion og gir vannet en fiolettaktig rosa farge. Promethium danner blant annet tungløselige fluorid og karbonat-forbindelser.
Liste over objekter i solsystemet etter størrelse
Objekter over ≈350 km i radius
Alt over denne størrelsen er sannsynligvis i hydrostatisk likevekt, men noen legemer mot slutten av listen kan hende ikke er det. Den anslåtte eller målte størrelsen må imidlertid være «grovt feilaktige» eller de må hovedsakelig være sammensatt av stein for at de ikke skal være det. En del av verdiene er manuelt kalkulert med basis i at legemet er sfærisk, og størrelsen kan både inkludere og ikke inkludere et objekts atmosfære. Diameteren til Saturns ringer er ca. 364,900 km, mye større enn Juptier, men den gassholdige sfæren er mindre.
Utvalgte objekter mellom ≈350 og ≈200 km i radius
Satellitter i denne størrelsen pleier å være runde (selv om Proteus ikke er det) og TNOer antas også å være runde, forutsatt at den estimerte størrelsen er riktig. Asteroiden 10 Hygiea er ikke og 2 Pallas og 4 Vesta er i grenselinjen.
Promethium
Egenskaper
Promethium avgir beta-stråling og er derfor meget farlig å håndtere. Rent promethium finnes i to allotropiske former
Isotoper
Promethium har ingen stabile isotoper. Isotopen 147Pm med halveringstid 2,6234 år og 144Pm med halveringstid 363 døgn forekommer i ekstremt små mengder som fisjonsprodukter i uranmalm, men mengdene er så små at det er vanskelig å fastslå noen prosentvis fordeling. I tillegg er 35 kunstig fremstilte isotoper kjent. De mest stabile av disse er 145Pm med halveringstid 17,7 år, 146Pm med halveringstid 5,53 år, 143Pm med halveringstid 265 døgn, 148m1Pm med halveringstid 41,29 døgn, og 148Pm med halveringstid 5,370 døgn. Alle de resterende isotopene har halveringstider kortere enn 1 døgn, og de fleste kortere enn 1 time.
Liste over objekter i solsystemet etter størrelse
Utvalgte objekter mellom 100 og 50 km i radius
Objekter mellom 100 og 50 km i radius (mellom 200 og 100 km i gjennomsnittlig diameter). Denne størrelsesklassen inkluderer de fleste objektene i asteroidebeltet og månene til gasskjempene, men mangler mange av de nylige oppdagede objektene i det ytre solsystemet. Asteroidespektralklassene er for det meste Tholen, men noen kan være SMASS.
Promethium
Isotoper
CAS-nummer: 7440-12-2
Isaquias Queiroz
Isaquias Queiroz (født 3. januar 1994) er en brasiliansk padler som konkurrerer i kano.
Promethium
Forekomst
Promethium kan dannes naturlig som et fisjonsprodukt av 238U (uran) og alfa-omdannelse av 151Eu (europium). Bare ekstremt små mengder kan finnes i mineraler. I en prøve med bekblende (uraninitt eller uranbekerts) er det funnet fire deler promethium per 1018 deler mineral (masse). Det er kalkulert at det til enhver tid er omkring 560 gram promethium fra uranfisjon i jordskorpen.
Promethiums spektrallinjer er også blitt identifisert i emisjonsspekteret fra stjernen HR 465 i stjernebildet Andromeda.
Promethium til kommersielt bruk utvinnes utelukkende fra fisjonsprodukter fra kjernereaktorer.
Anvendelse
Promethium ble tidligere brukt i selvlysende maling, men dette bruksområdet er for det meste tatt over av den mindre farlige hydrogen-isotopen tritium. Promethium brukes også som drivstoff i såkalte atombatterier (Radioisotopgeneratorer). Det brukes også som betastrålingskilde i måleinstrumenter for måling av tykkelse og fyllingsgrad.
Liste over objekter i solsystemet etter størrelse
Eksempler på objekter mellom 50 km og 20 km i radius
Det finnes titusenvis av objekter som er 50 km i radius eller mindre, men kun en brøkdel av disse har blitt utforsket. Tabellen går fra kg til  kg (Eg), og mange av disse verdiene er antatt (se også liste over småplaneter).
Ekvivalent luftlagstykkelse
Ekvivalent luftlagstykkelse, Sd er et mål på et materials vanndampdiffusjonsmotstand. Kan derfor mer presist også kalles diffusjonsekvivalent luftlagstykkelse. Vanndampmotstandsfaktoren, Sd-verdien, er et tall der angir et gitt materials vanndampdiffusjonsmotstand i forhold til et stillestående luftlags motstand, og beregnes som vanndamppermeabiliteten til luft dividert med vanndamppermeabiliteten til det aktuelle materialet. Et lavt tall betyr altså at vanndamp enkelt kan passere og et høyt tall betyr at materialet er fukttett.
I bygninger brukes ekvivalent luftlagstykkelse bl.a. til å beskrive materialers evne til å la fukt passere eller bli stoppet. For eksempel anbefales det at en dampsperre har Sd større enn 10 m, mens en vindsperre må ha Sd mindre enn 0,5 m. Typiske verdier for disse er hhv. 70 m og 0,02–0,3 m.
Liste over objekter i solsystemet etter størrelse
Eksempler på objekter mindre enn 1 km (1000 m) i radius
I asteroidebeltet alene er det estimert å være mellom 1,1 og 1,9 millioner objekter med en radius over 0,5 km, hvor mange har en størrelse på 0,5–1,0 km. Utallige flere har en radius under 0,5 km.
Svært få objekter i denne størrelsesordnen har blitt utforsket eller avbildet. Unntakene er objekter som har blitt besøkt av en sonde eller passert tilstrekkelig nær jorden til å ha blitt sett av de store teleskopene. Radiusene er angitt som gjennomsnittlig geometrisk radius. Masseskalaen er endret fra til  kg, som er  gram (Petagram –[Pg]).
De fleste av objektene med masse mellom 109 og 1012 kg (mindre enn 1,000 teragram [Tg]) som er listet her er nærjordsasteroider. Merk at innehar mindre masse enn Kheopspyramiden – 5,9 × 109 kg.
For mer informasjon om de minste objektene i solsystemet, se meteoroide, mikrometeoroide og interplanetarisk støvsky.
Overflategravitasjon
Overflategravitasjonen ved et legemes ekvator kan i de fleste tilfeller beregnes nøyaktig ved hjelp av Newtons gravitasjonslov og sentrifugalkraft.
Tyngdeakselerasjonen ved ekvator er gitt ved Newtons gravitasjonslov. Formelen som følger av denne loven er:
hvor
Størrelsen på akselerasjonen utover på grunn av sentrifugalkraften er gitt av hvor
Overflategravitasjonen ved ekvator er gitt av
Eventyrhagen
Eventyrhagen er et musikkalbum med Terje Wiik og Arild Nyquist, utgitt i 1979. Dette er duoens debutalbum. Albumet er innspilt i Bel-studio A/S juni 1979 og produsert av Erling Jørgensen og Terje Wiik.
Isaquias Queiroz
Han representerte Brasil under Sommer-OL 2016 i Rio de Janeiro, der han tok to sølv og en bronse.
Anomalochela
Anomalochela er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).
Utbredelse
Slekten er utbredt i Sørøst-Asia (Vietnam, øya Madura ved Java).
Isaquias Queiroz
Under Sommer-OL 2020 i Tokyo som ble arrangert i 2021, tok han gull i C-1 1000 meter.
Serghei Tarnovschi
Serghei Tarnovschi (født 24. juni 1997) er en moldovsk padler som konkurrerer i kano.
Per Fokstad
Per Fokstad (født 3. september 1890 i Tana, død 10. desember 1973) var lærer, Ap-politiker, samepolitiker, samisk intellektuell, statsstipendiat og en pioner i kampen for bruk av samisk språk i grunnskolen.
Liv og virke
Hans foreldre var gårdbrukere i Bonakas i Tana. Dagligspråket i hjemmet var samisk, og Per, som var yngst av fem søsken, kunne ikke norsk da han begynte på skolen. Han begynte som 19-åring på Tromsø off. lærerskole og tok eksamen der i 1912.
Samme høst begynte han som lærer på Norskholmen skole i hjemkommunen Tana. I de følgende ti årene skulle han fire ganger ta permisjon for videre studier, tre av gangene i utlandet.
Serghei Tarnovschi
Han representerte Moldova under Sommer-OL 2016 i Rio de Janeiro, der han tok bronse i C-1 1000 meter, men ble suspendert like etter medaljeløpet for å ha feilet en dopingtest og mistet med det medaljen.
Under Sommer-OL 2020 i Tokyo som ble arrangert i 2021, tok han bronse i C-1 1000 meter.
Per Fokstad
Liv og virke
Allerede fra sin første publiserte artikkel i 1917 agiterte han for samisk morsmålsopplæring i grunnskolen. På en konferanse i 1919 var han arkitekten bak en resolusjon som krevde a) at samisk skulle være undervisningsspråk de tre første skoleårene, b) at all religionsundervisning skulle foregå på samisk og c) innføring av norsk som fremmedspråk. Han fulgte opp ideene med en artikkel i 1923, og med en detaljert betenkning til Den parlamentariske skolekommisjon (1923–1926). I 1937 foreslår han, sammen med rektor M. Bremer et «kulturinstitutt for samene». I 1948 deltok han i et underutvalg som leverte en Tilråding om samiske skole- og opplysningsspørsmål til Samordningsnemnda for skoleverket.
Ved siden av virket som lærer på Norskholmen og senere som rektor ved Bonakas skole, engasjerte han seg i politikken; og satt som ordfører i Tana fra 1937 til 1944 og fra 1945 til 1948. Fra 1946 til 1947 var han leder av fylkesskolestyret i Finnmark, og fra 1953 var han leder av det fylkestingsoppnevnte Samisk råd for Finnmark. Han ledet rådet i ti år, til det ble avløst av Norsk Sameråd. Han satt også i den regjeringsoppnevnte Samekomiteen (Komiteen til å utrede samespørsmål) 1956–1959. I flere av disse vervene videreførte han engasjementet for samisk mormålsopplæring. John Gustavsen (2003) spekulerer i hvorvidt Samekommisjonen i 1956 ble opprettet dels som følge av brev fra Fokstad til Gerhardsen i juni 1953.
Fokstad deltok ved stiftelsen av Norske Samers Riksforbund i Kautokeino i 1969.
Han tok navnet Fokstad i studietida i Tromsø; foreldrene het Pavelsen. Han giftet seg i 1931 med Aslaug Schøn (1912–1998) fra Kiby, 21 år yngre enn ham. Paret fikk fem barn. Han ble utnevnt til statsstipendiat i 1960, da han var 70 år gammel. I 1961 mottok han Kongens fortjenstmedalje i gull.
Bernt Bertheussen
Bernt Arne Bertheussen (født 26. april 1956) er en norsk fagbokforfatter som særlig har gitt ut lærebøker i kontorprogrammer og programmeringsspråk fra Microsoft.
Bertheussen fullførte studier ved Norges Handelshøyskole i 1982 med spesialisering i fiskerinæringsøkonomi Siden 1988 har han utgitt omkring 110 lærebøker i kontorprogramvare, datakortsertifisering og Visual Basic-programmering.
Ungarns Grand Prix 2018
Ungarns Grand Prix 2018 (offisielt navn: Formula 1 Rolex Magyar Nagydíj 2018) var et Formel 1-løp som ble arrangert 29. juli 2018 på Hungaroring i Mogyoród, Ungarn. Det var det 12 løpet i Formel 1-sesongen 2018 og 33. gang Ungarns Grand Prix ble arrangert i Formel 1-sammenheng. Løpet ble vunnet av Lewis Hamilton i Mercedes. Ferrari-førerne Sebastian Vettel og Kimi Räikkönen tok andre- og tredjeplassen.
Kvalifisering
Noter:
Løpet
Noter:
Donau-Auen nasjonalpark
Donau-Auen nasjonalpark er en 96 kvadratkilometer stor nasjonalpark langs Donau. Parken strekker seg fra Wien til munningen av Morava i Niederösterreich ved den slovakiske statsgrensen. Det er det største tilnærmet intakte flodlandskapet i Mellom-Europa langs Donau. Området er 38 kilometer langt og på det bredeste fire kilometer bredt. Det omfatter kommunene Wien (Lobau), Groß-Enzersdorf, Orth an der Donau, Eckartsau, Engelhartstetten, Hainburg, Bad Deutsch-Altenburg, Petronell-Carnuntum, Regelsbrunn, Haslau-Maria Ellend, Fischamend og Schwechat. Fra 1983 er naturparken Ramsarområde og fra 1996 verneområdet i hht Verdens naturvernunion kategori II. Gjennom nasjonalparken går Weitwanderweg 07 og Donauradweg.
Nasjonalparkens tilblivelse
Donau var en uregulert elv inntil et stykke inn i det 19. århundre. Deretter begynte omfattende reguleringer med konsekvenser for naturen i landskapet langs elven. En rekke sidearmer til elven ble neddemmet. Videre massive inngrep fulgte ved mange tiårs forstmessig utnyttelse av skogen i våtmarksområdene langs elven. I nitten-femtiårene begynte utbyggingen av en kjede av elvekraftverk i den østerrikske delen av Donau.
I 1984 truet planleggingen av elvekraftverket Hainburg an der Donau med å ødelegge det eneste gjenværende fritt flytende avsnitt av Donau, ved siden av Wachau. Opprop fra natur- og miljøvernforeninger førte til protester fra hele landet. Da utbyggerne likevel ikke fulgte oppfordringen, men begynte ryddingen av området kom det til sivil ulydighet gjennom okkupasjon av Hainburger Au. Tusenvis av mennesker i alle alders- og yrkesgrupper deltok i okkupasjonen. Etter flere mislykkede politiaksjoner tok den østerrikske regjeringen en tenkepause og i begynnelsen av januar 1985 nedla Höchstgericht forbud mot videre anleggsarbeid. I mars 1985 krevde 353,906 personer ved det såkalte «Konrad Lorenz folkeopprop» stans av byggingen av store kraftverk som Hainburg og samtidig opprettelsen av en nasjonalpark i Hainburgområdet. Den 1. juli 1986 opphevet forvaltningsdomstolen (Verwaltungsgerichtshof) beslutningen om utbygging.
Omfattende vitenskapelige undersøkelser ble igangsatt og overraskende funn ble gjort. En rekke fiskeslag som til da var ukjente i Donau, ble oppdaget i elven. Den viktigste konklusjonen var likevel at Donauauen innenfor Wiens grenser og et område øst for denne kvalifiserte til å bli nasjonalpark. Den 27. oktober 1996 ble nasjonalpark Donauauen offisielt åpnet gjennom en avtale mellom republikken Østerrike og forbundsstatene Wien og Niederösterreich.
Folkebevegelsen mot byggingen av kraftverket ved Hainburg var en av grunnstenene i stiftelsen av det politiske partiet Die Grünen – Die grüne Alternative.
Flora og fauna
I verneområdet finnes mer enn 700 plantearter, mer enn 30 pattedyr og 100 fuglearter, 8 reptilarter og 13 amfibiedyr, så vel som omkring 60 fiskeslag. Hundefisk ble gjenoppdaget her i 1992. Donauauen er sentrum i et større område som dannes av Neusiedlersee og Morava og som særlig vinterstid huser en rekke arter som gås, terne, laksand, kvinand, stokkand i tillegg til en rekke vadefugler, men også mange sjeldne arter som storskrikørn, fiskeørn og sangsvane.
Elven
Flomvernet som ble bygget langs Donau omkring 1900, skilte elven fra sidearmene. Konsekvensen var en høyere gjennomstrømshastighet i Donau og en tiltagende økning av dybden i Donaus hovedløp. Samtidig bygget det seg opp sand og leire i de sidearmene som ikke hadde gjennomstrømming av vann.
For å motvirke dette har man siden 2002 gjenåpnet dammene til sidearmene slik at de i det minste kan gjennomstrømmes ved høyere vannstand. I et pilotprosjekt som ble avsluttet i 2006 ble hele flomvernet langs elvebredden fjernet over en strekning på 3 kilometer ved Hainburg. Prosjektet var støttet av LIFE+-programmet til EU og det østerrikske vannveiselskapet via donau. Slik har elven igjen fått muligheten til å bre seg utover landskapet ved høy vannføring. Etter pilotprosjektet ved Hainburg og Witzelsdorf skal det videre nedbygges 50 % av Donaus elvebredd mellom Wien og den østlige statsgrensen. I tillegg til oppblomstringen av livet i våtmarken langs elven forventes at dette vil redusere virkningen av flom og stabilisere elveleiet til fordel for skipstrafikken.
Jørgensen
Jørgensen er et vanlig etternavn i Norge og Danmark. I januar 2020 hadde 11,204 nordmenn etternavnet Jørgensen. Navnet er et patronymikon og betyr «sønn av Jørgen».
Veiviser (film fra 2018)
Veiviser (originaltittel: Проводник/Provodnik) er en russisk film fra 2018, regissert av Ilja Maksimov.
Handling
Katya har en mystisk gave, hun kan se spøkelser. Når tvilling-søsteren hennes forsvinner, forsøker Katya å lete etter henne. Men politiet insisterer på at søsteren hennes aldri har eksistert og at hun bare lever i Katyas syke og forvridde fantasi.
På leting etter søsteren sin forstår Katya imidlertid at en seriemorder opererer i byen, og at søsteren hennes er et av ofrene hans. Det er fremdeles håp om å redde henne. I den dystre og mystiske byen kan hun ikke stole på noen, heller ikke seg selv.
VM i fotball 1974
VM i fotball 1974 ble arrangert i Vest-Tyskland. Det ble vunnet av, som slo 2-1 i finalen. Mesterskapet var Vest-Tysklands andre, de hadde tidligere vunnet i 1954.
I første runde ble det spilt et politisk ladet oppgjør mellom de to tyske statene i Hamburg. Øst-Tyskland vant 1-0, men de ble utslått i annen runde. Vest-Tyskland ble anført av Franz Beckenbauer og Gerd Müller, som scoret vinnermålet i finalen. Selv om Nederland kom på andreplass, var det den nederlandske stjernen Johan Cruijff og lagets totalfotball som fikk mest oppmerksomhet.
s Grzegorz Lato ble mesterskapets toppscorer med sju mål.
Den baskiske nasjonale frigjøringsbevegelsen
Den baskiske nasjonale frigjøringsbevegelsen (baskisk: Euskal Nazio Askapenerako Mugimendua, ENAM, spansk: Movimiento de Liberación Nacional Vasco, MLNV) er en paraplybetegnelse som brukes om ulike politiske partier, organisasjoner, fagforeninger og andre sosiale bevegelser som kjemper for en selvstendig stat i det historiske Baskerland, uavhengig av Frankrike og Spania. Bevegelsen regnes som ytterste venstre i baskisk politikk og deler mange av sine ideer med den væpnede separatistorganisasjonen ETA. Den baskiske nasjonale frigjøringsbevegelsen skiller seg fra den kristendemokratiske uavhengighetsbevegelsen, i hovedsak representert ved Det baskiske nasjonalistparti (EAJ-PNV).
Det store antallet organisasjoner og bevegelser tilhørende denne politiske tradisjonen gjorde begrepet vanlig på 1980- og 1990-tallet. I dag brukes også betegnelsen ezker abertzalea (baskisk: patriotisk venstre) om det samme miljøet.
Historie
Den baskiske nasjonale frigjøringsbevegelsen oppsto på 1950-tallet og utviklet seg raskt i løpet av begynnelsen av 1960-tallet som et resultat av en økende frustrasjon blant unge baskere over Det baskiske nasjonalistpartis manglende evne til å yte motstand mot Franco-fascismen i Spania og dennes undertrykkelse av baskisk språk, kultur og identitet.
Unge aktivister i utkanten av EAJ-PNV stiftet den underjordiske organisasjonen EKIN i 1953, med studier av det baskiske språk som hovedformål. 31. juli 1959 stiftet ungdommer fra samme miljø Euskadi Ta Askatasuna, ETA. I løpet av de neste årene beveget ETA seg vekk fra de kristenkonservative røttene i EAJ-PNV, og over i retning av marxisme-leninisme. På 1960-tallet var lederskapet i Den baskiske nasjonale frigjøringsbevegelsen, inkludert ETA, inspirert av datidens anti-imperialisme og studerte ideologiske verker som Frantz Fanons Jordas fordømte og Federico Krutwigs Vasconia.
Fra 1970-tallet og framover stiftet bevegelsen et stort antall politiske partier og andre organisasjoner, på begge sider av Pyreneene. I 1973 fikk fransk Baskerland (Iparralde) sitt motstykke til ETA i organisasjonen Iparretarrak.
Kriminalisering
Den baskiske nasjonale frigjøringsbevegelsen har de siste tiårene vært gjenstand for en kriminaliseringskampanje fra spanske myndigheter, hvilket har ført til arrestasjoner av mange av dens medlemmer, stenging av ulike medier , samt forbud mot partier og organisasjoner. I de fleste tilfeller har slike forbud blitt begrunnet med påståtte bånd til ETA.
Kriminaliseringen av Den baskiske nasjonale frigjøringsbevegelsen og behandlingen av dens medlemmer har ved flere anledninger fått kritikk av menneskerettighetsorganisasjoner. FNs spesialrapportør om menneskerettigheter har kritisert Spania for ulovlig varetektfengsling, ulovlige avhørsteknikker og bruk av tortur. I 2010 måtte 15 politimenn fra det paramilitære politiet Guardia Civil møte i retten tiltalt for tortur av ETA-medlemmene Igor Portu og Mattin Sarasola.
Oppgjør med voldsbruk
Etter lang tids interne diskusjoner tok Den baskiske nasjonale frigjøringsbevegelsen et oppgjør med ETAs voldsbruk i erklæringen Zutik Euskal Herria (Reis deg, Baskerland) i februar 2010. For første gang ba prominente medlemmer av Batasuna om at ETA skulle legge ned våpnene. Bevegelsen tok til orde for fredsforhandlinger basert på Mitchell-prinsippene som ble brukt i fredsforhandlingene i Nord-Irland.
Søndag 5. september 2010 erklærte ETA våpenhvile, med en erklæring som la vekt på behovet for forhandlinger og en demokratisk løsning på konflikten. 8. januar 2011 ble våpenhvilen bekreftet og gjort permanent. I erklæringen heter det blant annet: «ETA har vedtatt å erklære en varig og allmenn våpenhvile, som vil kunne verifiseres av verdenssamfunnet» [...] «ETA forplikter seg med dette til en prosess for å finne en varig løsning og for å avslutte den væpnede konfrontasjonen.»
ETA har siden overholdt våpenhvilen. Spekulasjoner om forhandlinger mellom ETA og spanske myndigheter fasilitert av Norge har ikke blitt verifisert.
Ny vår
Etter mange år med kriminalisering og forbud mot å stille til valg, fikk endelig Den baskiske nasjonale frigjøringsbevegelsen legale partipolitiske uttrykk gjennom henholdsvis valgalliansen Bildu (legalisert 5. mai 2011) og partiet Sortu (legalisert juni 2012).
Etter at ETA la ned våpnene har Den baskiske nasjonale frigjøringsbevegelsen opplevd økt støtte. Under lokalvalget i de autonome regionene Baskerland og Nafarroa 22. mai 2011 gjorde valgalliansen Bildu et brakvalg med 25 prosent av stemmene. De ble dermed nest største parti, kun forbigått av EAJ-PNV.
Biometrisk ansiktsgjenkjenning
Biometrisk ansiktsgjenkjenning er en teknologi som er i stand til å gjenkjenne et menneskelig ansikt fra et digitalt bilde eller en video mot en database bestående av ansikter som vanligvis benyttes for å autentisere brukere gjennom ID-verifisering. Dette fungerer ved å tilpasse og måle ansiktstrekk fra et gitt bilde. Ansiktsgjenkjennelsesystemer er oppsatt i avanserte menneske–maskin-interaksjon, Kameraovervåking og automatisk indeksering av bilder.
Teknikker for ansiktsgjenkjenning
Mens mennesker kan gjenkjenne ansikter uten mye innsats, er ansiktsgjenkjenning et vanskelig mønstergjenkjenningsproblem i databehandling. Ansiktsgjenkjenningssystemers forsøk på å identifisere et menneskelig ansikt som er tre-dimensjonalt, basert på et todimensjonalt bilde er vanskelig - med endringer i utseendet ved belysning og ansiktsuttrykk. For å oppnå et bra resultat, må ansiktsgjenkjenningssystemer utføre fire trinn.
Den digitale festning
Den digitale festning (1998, no.utg. 2005) er en bok av Dan Brown, som også har skrevet Iskaldt bedrag (2001, no.utg. 2006), Engler og demoner (2000), Da Vinci-koden (2003, no.utg. 2004) og Det tapte symbol (2009).
Handling
Susan Fletcher, en brilliant kryptolog og leder for National Security Agencys (NSA) kryptologiske avdeling, blir tilkalt av NSAs visedirektør, Trevor Strathmore, på grunn av noe han betegner som en krisesituasjon. Det viser seg at NSAs mesterverk av en maskin, TRANSLTR, er blitt overflødig etter at den har kommet over en uknekkelig kode som ikke en gang maskinens 3 millioner prosessorer klarer å dekryptere. Det viser seg at algoritmen til den uknekkelige koden var skrevet av den tidliger NSA-ansatte japaneren, Ensei Tankado, som en hevn for tidligere arr i konflikter med NSA. Samtidig blir Susans forlovede, professor i lingvistikk, David Becker sendt til Sevilla for å få tak i eiendelene til Ensei Tankado, som nettopp er død, uten å vite hvorfor.
Innvevd i handlingen omtales en rekke teknologiske forhold om NSA, kryptologi, prosessorteknologi og datahacking. Flere av disse beskivelsene er beheftet med en rekke feil.
Leksikografisk bokmålskorpus
Det leksikografiske bokmålskorpuset (LBK), en stor samling elektroniske tekster på bokmål hentet fra forskjellige kilder fra 1985 og fremover, der hvert ord er merket og gjort søkbart for språkforskning. Det inneholder i 2018 omtrent 100 millioner ord.
Jan Vandrey
Jan Vandrey (født 11. desember 1991) er en tysk padler som konkurrerer i kano.
Han representerte Tyskland under Sommer-OL 2016 i Rio de Janeiro, der han tok gull i C-2 1000 meter.
Snedronningen: I speillandet
Snedronningen: I speillandet (originaltittel: Снежная Королева: Зазеркалье/Snezjnaja koroleva: Zazerkalje) er en russisk animert film fra 2019 regissert av Aleksej Tsitsilin og Robert Lence.
Handling
En mektig konge tar alle verdens magikere til fange og holder dem fanget i Speillandet. Gerda må kjempe for å holde liv i magien gjennom vennlighet og vennskap.
330 skvadron
330 skvadron er en avdeling i Luftforsvaret, underlagt Redningshelikoptertjenesten.
Skvadronen ble opprinnelig opprettet under andre verdenskrig på Island i 1941 og er Norges eldste fremdeles operative flyskvadron; i dagens form ble skvadronen opprettet i 1973, etter å ha vært nedlagt og gjenopprettet flere ganger.
Den er siden 1973 operatør av statens redningshelikoptre og har som hovedoppgave å gjennomføre søk- og redningsoppdrag, med ambulanseflyging og katastrofehjelp som sekundære oppgaver.
Nye helikoptre
Skvadronen benytter helikoptre av typen Westland Sea King; disse er planlagt erstattet av nye helikoptre av typen AgustaWestland AW101. i løpet av 2023.
Begge helikoptertypene er bygget for militær bruk, er svært robuste og tilpasset tøffe værforhold over åpent hav.
Utdypende artikkel: NAWSARH-prosjektet
Avdelinger
330 skvadron har fem avdelinger plassert i Banak, Bodø, Ørland, Sola og på Rygge. Siden september 2009 opererer skvadronen Florø som detasjement. I følge med innfasingen av AW101 er det en sivil aktør som har base i Florø.
Historie
{| Skvadronen ble offisielt opprettet på Island 25. april 1941 som en norsk avdeling under kommando av Royal Air Force med betegnelsen 330 Norwegian Squadron. Oppdraget var å eskortere konvoier og patruljere etter ubåter og fiendtlige fly. Skvadronen ble stasjonert like utenfor Reykjavík, og det første operative toktet ble fløyet 23. juni samme år.
Kort tid senere ble det opprettet en avdeling i Akureyri (B-flight), deretter en i Budareyri (C-flight). Skvadronen var utstyrt med 18 Northrop N-3PB sjøfly. A-flight hadde opprinnelig seks fly, de to andre tre hver. De øvrige ble oppbevart som reservefly, og ble tatt i bruk etterhvert som operative fly gikk tapt.
Det ble fort klart at Northropene ikke hadde nok rekkevidde eller ildkraft til å utføre alle oppdrag skvadronen ble tildelt. Derfor fikk den utlånt to Catalina-fly fra Coastal Command i mai 1942. Disse ble tilført A-flight. I juli og august kom det ytterligere tre Catalinaer, som også ble stasjonert ved A-flighten i Reykjavik.